Rejseberetning Nepal – maj 2014

Af Birgit Larsen og Ann Thestrup

10. – 17. maj var Ann The­strup og jeg på besøg i Nepal, dels for at midtvejs­evaluere det 1-årige sam­arbejdsprojekt, som startede 1. december 2013 og dels for at holde en workshop.

Vi fløj fra Kastrup 9. maj med Qatar Airways, og rejsen forløb planmæssigt uden forsinkelser. Det er en fanta­stisk service, det arabiske flyselskab yder til deres pas­sagerer, ikke mindst hvis man er handicappet. Flysel­skabet har fx en service, som giver mulighed for gratis ho­tel, hvis ventetiden til næste fly er mere end otte timer. Det benyttede vi os af, og al­drig har jeg boet på et så luksuri­øst hotel. Det hed Commo­dore. Da vi ankom kl. 1, fik vi tilbudt natmad og in­den bus­sen hentede os igen kl. 6, blev der serveret mor­gen­mad. Mit værelse inkl. bade­værelse var ca. 50 m2 og meget lækkert indrettet. Alt var skinnede rent, og så var der en fantastisk udsigt.

De værelser, vi fik anvist i Katmandu, levede slet ikke op til det, vi havde fået op­lyst. Skimmelsvamp drev af lofter og vægge, og der lug­tede forfærdeligt, selv med åbne vinduer hele døgnet. Det var nødvendigt, selvom der var en voldsom larm fra den befærdede vej. Efter tre overnatninger i disse værel­ser blev vi flyttet til værelser af almindelig standard.

Vi ankom 10. maj om formid­dagen og holdt her det første møde med DHs koordinator i Nepal, Renu Lohani. Vi gen­nemgik programmet og fik lavet de sidste aftaler om lokaler, transport mv. Der­efter holdt vi et møde på hotellet med FDDBs part­nere, som er døveforbundet i Katmandu. Vi fik aftalt en dagsorden til den følgende dag, hvor vi bl.a. skulle drøfte ansvar og roller, og på mødet skulle budgettet gen­nemgås for at finde midler til et besøg i Pokhara.

Hele næste dag holdt vi møde med Døveforbundet. På mødet opsagde projekt­lederen sin stilling. Det var nærmest en lettelse for os alle, for han havde ikke levet op til det ansvar, stillingen krævede. Døveforbundet og FDDB blev enige om, at deres projektkoordinator for alle deres projekter, Suman, skulle overtage ansvaret i resten af projektperioden, og Døveforbundet vil så an­sætte en mand som skal ind­samle data for døvblinde medlemmer, som allerede er medlem af en lokalafdeling under Døveforbundet. Døve­forbundet har kontakt med en mand, som FDDB også mener kan klare opgaven.

12. maj kørte to repræsen­tanter fra Døveforbundet, Renu, Ann, jeg og mine to tolke til Pokhara. Vi kørte tidligt og nåede frem sidst på eftermiddagen og holdt et aftenmøde med formanden Pusparaj fra Døvblinde­foreningen. Mødet var mest for at lytte til formandens ønsker og planlægning af næste dag.

13. maj startede dagen med besøg i den lokale døve­forening, hvor der er stillet lokale til rådighed for Døv­blindeforeningen i Pokhara. Der var fremmødt 8 døv­blinde. Fortrinsvis unge mellem 13 – 45 år. Veltalende og søde mennesker. Det var en god oplevelse at høre dem fortælle om deres liv, ønsker og behov.

Om eftermiddagen besøgte vi en døveskole og en blin­deskole. Først mødtes vi med lærerstaben, hvor vi for­talte kort om vores projekt, og derefter om hvor vigtigt det er at være opmærksom på, om en døv også har en synsnedsættelse, eller om en blind har en hørenedsæt­telse.

Lærerne udtrykte, at det var helt nyt for dem at høre, men at de fremover vil være mere bevidste om, hvad man skal være opmærksom på.

Til døveskolen havde vi fod­bolde med til børnene, og til blindeskolen havde vi fire store kasser LEGO med. Begge skoler var også kost­skoler, så det er altid godt at have legetøj med til børnene.

14. maj kørte vi retur til Kat­mandu. Det var på Buddhas fødselsdag, så der var mange optog i de større byer, hvor familierne var samlet og gik i deres flotte dragter gennem byen og fej­rede Buddhas fødselsdag.

Turen fra Pokhara til Kat­mandu er på ca. 200 km og tog ca. 8 timer. Det er en smuk tur, hvor vi passerede smukke søer og floder og kunne se bjergene i bag­grunden. Nogle steder er der dybe skrænter og des­værre også meget affald, som dyrene går og gnasker i. Toiletterne er et hul i jorden og ikke særlig behagelige at benytte. På vejen hjem stop­pede vi ved et marked med frugt, tørrede fisk, krydderier og grønsager. Alt sammen lå eller hang i den bagende sol. Jeg købte en klase bananer til ca. 7 kr. Jeg tror, der var 25 bananer i den klase.

15. og 16. maj gennemførte vi en workshop efter LFA- metoden. Der deltog repræ­sentanter fra Døveforbundet, Blindeforbundet, Forældre­foreningen, Døvblinde­foreningen i Pokhara og FDDB. Workshoppen blev ledet af Ann Thestrup.

Målene i LFA-metoden er at sikre, at projektet er klart formuleret. Det gør det let­tere for DH, som styrer Danida-midlerne, at gennem­skue projektets relevans og berettigelse. Derudover er det en stor fordel for sam­arbejdspartneren. Jo tydeli­gere projektet er formuleret, jo nemmere er det for orga­nisationerne at gennemføre projektet og evaluere det – både løbende og til slut.

Resultatet af workshoppen danner grundlag for en an­søgning til det næste projekt i Nepal.

Det langsigtede mål er fort­sat at oprette et samlet for­bund for alle døvblinde i Ne­pal.

Til brug for næste fase, hvor der kan søges om et 1½ - 2 års projekt til max 500.000 kr., kom deltagerne frem til nogle overordnede mål:

### 1. Identificering/opsporing

Sikre at de personer som bli­ver identificeret som døv­blinde får tilknytning til en organisation.

### 2. Information til læger og myndigheder

Arbejde for bedre vilkår og bevilling af kort, som giver adgang til en beskeden pen­sion og gratis transport.

### 3. Uddannelse

Uddannelse af døvblinde så de kan repræsentere sig selv og få kendskab til deres ret­tigheder i henhold til FNs handicapkonvention og lave lobbyarbejde.

### 4. Tiltag særligt for døvblindfødte og deres forældre

a) Kommunikationsmetoder så døvblindfødte kan tale med deres familie og andre

b) ADL træning

c) Træning i hverdags-aktivite­ter i hjemmet sammen med deres familie og/eller i job­træning.

d) Styrke forældreforeningen så forældrene bedre kan repræsentere deres børn og andre familier med døvblind­fødte børn.

Ovenstående er ganske om­fattende, og derfor er det næste skridt, at den danske Nepalgruppe sammen med vores partenere i Nepal skal prøve at konkretisere, hvad der er muligt inden for de rammer, vi har. Den danske Nepalgruppe holdt møde i juli, hvor vi også snakkede om indholdet for næste pro­jekt. Derefter går FDDB og vores partnere i Nepal i gang med at lave ny ansøgning, som skal afleveres inden 1. september. Hvis alt går vel starter et nyt projekt 1. januar 2015.

Resultatet af workshoppen og hele monitoreringsbesø­get kan du læse mere om i en rapport, som kan fås ved henvendelse til FDDB.

17. maj holdt vi afsluttende møde med Døveforbundet, som vi forventer bliver vores partner i et nyt projekt. Vi evaluerede også vores be­søg og fik styr på budgettet til resten af projektperioden.

Tilbage på hotellet holdt vi et afsluttende møde med Renu, og da vi havde pakket og gjort de sidste indkøb, blev vi kørt til lufthavnen og glæ­dede os vist alle til at se vores familier igen efter ca. et døgns hjemrejse.